Diari Oficial de la Generalitat Valenciana


Sumari del DOGV 7983, del 20-02-2017 (2017/1215)

RESOLUCIÓ de 13 de febrer de 2017, de la Direcció General Obres Públiques, Transport i Mobilitat, per la qual s'autoritza els titulars d'autoritzacions de taxi de l'àmbit funcional de l'àrea de prestació conjunta de la Safor, Favara, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger a oferir servei en l'àmbit funcional de Pego en ocasió de la celebració de Carnestoltes i Enterrament de la Sardina de Pego i viceversa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7983

Data del DOGV
:   20-02-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/1215


Data del document
:   13-02-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 13 de febrer de 2017, de la Direcció General Obres Públiques, Transport i Mobilitat, per la qual s'autoritza els titulars d'autoritzacions de taxi de l'àmbit funcional de l'àrea de prestació conjunta de la Safor, Favara, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger a oferir servei en l'àmbit funcional de Pego en ocasió de la celebració de Carnestoltes i Enterrament de la Sardina de Pego i viceversa. [2017/1215]  
L'article 44.3 de la Llei 6/2011, d'1 d'abril, de la Generalitat, de mobilitat de la Comunitat Valenciana, estableix que «per raó d'interés públic i amb un informe previ dels ajuntaments afectats, de les associacions representatives i associacions de consumidors i usuaris, la Generalitat podrà fixar les condicions específiques en què les autoritzacions residenciades en una determinada àrea funcional puguen prendre servici en altres àrees funcionals».  
La celebració durant els pròxims dies 24, 25 i 26 de febrer 2017 de Carnestoltes i 3, 4 i 5 de març de 2017 de l'Enterrament de la Sardina de Pego suposarà un important increment de les necessitats de mobilitat en aquest municipi, que durant aqueixos dies rebrà nombrosos visitants.  
  
Amb l'objecte de garantir una oferta de servei de taxi adequada a l'important increment de la demanda d'aquest servei de transport durant els dies de celebració de Carnestoltes i Enterrament de la Sardina en el municipi de Pego i, com en anys anteriors, es considera oportú permetre als titulars d'autoritzacions de taxi de l'àmbit funcional de l'àrea de prestació conjunta de la Safor, Favara, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger que puguen oferir servei en l'àmbit funcional de Pego i viceversa.  
  
Per tot això, a proposta de diverses associacions del sector del taxi i fent ús de les facultats conferides en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Autorització per al servei de taxi  
Durant els pròxims dies 24, 25 i 26 de febrer de 2017 i 3, 4 i 5 de març de 2017, els titulars d'autoritzacions de taxi residenciades en l'àmbit funcional de l'àrea de prestació conjunta de la Safor, Favara, Oliva, Gandia, Benissa, Calp, Dénia, Gata de Gorgos, Xaló, Xàbia, Orba, Ondara, Parcent, Pedreguer, els Poblets, Teulada, el Poble Nou de Benitatxell i el Verger estaran autoritzats a oferir servei en l'àmbit funcional de Pego i viceversa.  
  
Segon. Preferència en la prestació del servei  
Tindran preferència per a oferir servei els titulars d'autoritzacions de taxi vigents en el municipi de Pego.  
  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, a comptar des de l'endemà de la seua publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 13 de febrer de 2017.- El director general d'Obres Públiques, Transport i Mobilitat: Carlos Domingo Soler.